आमिर खान निर्मित फिल्म ‘‘दिल्ली बेले’’ की आलोचना और इसे कभी न देखने की चर्चा करते हुए ओम पुरी ने हमसे कहा था-‘‘यथार्थ के नाम पर समाज की बुराइयों को परदे पर दिखाना गलत है. सिनेमा का अर्थ होता है कि वह समाज को उसका आइना दिखाते हुए चीजें इस तरह से पेश करें कि समाज से बुराइयां दूर हो ना कि समाज की बुराइयों को ग्लोरीफाय किया जाए. मैंने तो आमिर खान की फिल्म ‘दिल्ली बेले’ नहीं देखी. उसने इस फिल्म में काफी गालियां भर दी है, जो कि गलत हैं. मैं आमिर खान की फिल्म ‘दिल्ली बेले’ देखने के लिए पैसे नहीं खर्च करुंगा. मैं ‘दिल्ली बेले’ की डीवीडी के लिए भी पैसे खर्च नहीं करूंगा. मेरी समझ में नही आ रहा है कि हमारे सेंसर बोर्ड को क्या हो गया है. वह क्या कर रहा हैं. क्या सेंसर बोर्ड कुछ बड़े नामों पर आखें बंद कर लेता है.’’